Lav et referat af nedenstående tekst:

Tekst:
Der er føjet fire ekstra navne til programmet for årets Nibe Festival. Det drejer sig om Christopher, Østkyst Hustlers, KrebsFalch og kopibandet Queen Machine. Derudover kan festivallen allerede på nuværende tidspunkt melde udsolgt om onsdagen. Teenagepiger vil højest sandsynligt falde i svime foran scenen, når Christopher spiller. Meget vand er løbet under broen, siden Christopher i 2012 udgav sit debutalbum Colours. Han har udsolgte shows landet over. Hele 14 award-priser er det blevet til for den blot 23-årige popkomet. - Det er os en ære at kunne invitere Christopher tilbage til vores smukke skov, hvor han uden tvivl vil smelte publikums pophjerter med udødelige hits som ”Told You So”, ”Tulips” og ”CPH Girls”. Christopher er en vaskeægte stjerne i svøb, og hans koncert på Stor Scene sidste år vidnede om en popsanger i storform, siger Peter Møller Madsen festivalleder for Nibe Festival. For en anden målgruppe vil der blive et ægte gensyn med dansk raps grand old men. - Østkyst Hustlers har banet vejen for nutidens rappere, og den prisvindende gruppe er endnu engang klar til at give en hiphop-lektion i Skalskoven, når de indtager Nibe Festival med klassikere som ”Hun får for lidt” og ”Så hold dog kæft”, siger Peter Møller Madsen. Udover disse navne er også Volbeat, Magtens Korridorer, Suspekt og Kim Larsen & Kjukken blevet booket til årets Nibe Festival . Peter Møller Madsen oplyser, at der allerede i næste uge vil blive offentliggjort flere navne.

Referat:
Nibe Festival har offentliggjort fire nye navne til årets festival.